U-I-91/07
Natisni
Opravilna št.:
U-I-91/07
Datum odločitve:
14. 2. 2008
ECLI:
ECLI:SI:USRS:2008:U.I.91.07
Akt:
Zakon o javnih uslužbencih (Uradni list RS, št. 32/06 – ur. p. b.) (ZJU), 1.odst. 147. čl., 3. tč. 1. odst. 149. čl. in 1. odst. 150. čl.
Izrek:
Pobuda za začetek postopka za oceno ustavnosti prvega odstavka 147. člena, 3. točke prvega odstavka 149. člena in prvega odstavka 150. člena Zakona o javnih uslužbencih (Uradni list RS, št. 32/06 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Staš Svetek, Kamnik
Datum vloge:
22. 3. 2007
Vrsta odločitve:
sklep
Vrsta rešitve:
zavrženje
Dokument:
US27990
Dokument v PDF obliki:
U-I-91-07.pdf
107 KB
Prenesite datoteko
U-I-91/07-4
14. 2. 2008
SKLEP
Ustavno sodišče je v postopku za preizkus pobude Staša Svetka, Kamnik, na seji 14. februarja 2008
sklenilo:
Pobuda za začetek postopka za oceno ustavnosti prvega odstavka 147. člena, 3. točke prvega odstavka 149. člena in prvega odstavka 150. člena Zakona o javnih uslužbencih (Uradni list RS, št. 32/06 – ur. p. b.) se zavrže.
Obrazložitev
1. Pobudnik izpodbija v izreku navedene določbe Zakona o javnih uslužbencih (v nadaljevanju ZJU), ki urejajo premestitev javnega uslužbenca zaradi delovnih potreb. Zatrjuje njihovo neskladje z načelom pravne države, z načelom jasnosti in določnosti predpisov in z načelom varstva zaupanja v pravo. Svoj pravni interes utemeljuje z navedbo, da je zoper sklep o premestitvi sprožil spor pred Delovnim in socialnim sodiščem, ki se vodi pod opr. št. II Pd 1313/2006.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 25. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, posega v njegove pravice, pravne interese oziroma v njegov pravni položaj.
3. Pravni interes za vložitev pobude za oceno ustavnosti zakona, ki ne učinkuje neposredno, ima pobudnik, ko izčrpa pravna sredstva zoper posamični akt, izdan na podlagi izpodbijanega predpisa, in hkrati s pobudo vloži tudi ustavno pritožbo pod pogoji iz 50. do 60. člena ZUstS. Predpostavka za vložitev ustavne pritožbe in pobude je v takem primeru tudi izčrpanost pravnih sredstev po vsebini, kar pomeni, da mora pobudnik svoje trditve o domnevni neustavnosti ureditve, na kateri temelji odločitev v njegovem primeru, uveljavljati že v postopku pred pristojnimi sodišči. V obravnavanem primeru izpodbijane določbe ne učinkujejo neposredno, saj se na podlagi 150. člena ZJU o premestitvi odloči s sklepom. To pomeni, da bo pobudnik šele v primeru zanj neugodne odločitve v delovnem sporu, po poprejšnjem izčrpanju pravnih sredstev hkrati z vložitvijo ustavne pritožbe izkazoval pravni interes za oceno ustavnosti izpodbijanih določb. Zato je Ustavno sodišče pobudo iz razlogov, navedenih v sklepu št. U-I-275/07 z dne 22. 11. 2007 (Uradni list RS, št. 110/07), zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS
v sestavi: predsednik Jože Tratnik ter sodnica in sodniki dr. Janez Čebulj, dr. Zvonko Fišer, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik